b'\n_START_ARTICLE_\nElafonisos\n_START_SECTION_\nHistorie\n_START_PARAGRAPH_\nI antikken var Elafonisos ikke en \xc3\xb8y, men i henhold til geografen Pausanias utgjorde en halv\xc3\xb8y ved navn Onou Gnathos (gresk: \xce\x8c\xce\xbd\xce\xbf\xcf\x85 \xce\x93\xce\xbd\xce\xac\xce\xb8\xce\xbf\xcf\x82), hvilket hadde betydningen \xc2\xabEselkjevebein\xc2\xbb, antagelig en referanse til halv\xc3\xb8yas form._NEWLINE_Det n\xc3\xa5v\xc3\xa6rende navnet Elafonisos betyr \xc2\xabHjorte\xc3\xb8ya\xc2\xbb: Pausanias rapporter om ulike helligdommer dedikert jaktgudinnen Artemis. Det antas at det var dyr tilh\xc3\xb8rende gudinnen i omr\xc3\xa5det. I tiden under republikken Venezia p\xc3\xa5 1400-tallet ble \xc3\xb8ya kalt Cervi, hvilket er italiensk for hjort._NEWLINE_Rett utenfor kysten av Elafonisos ligger det arkeologiske stedet Pavlopetri, en nedsunket by som er datert tilbake til tidlig p\xc3\xa5 2000-tallet f.Kr. og er antatt \xc3\xa5 ha blitt tatt av havet en gang rundt 1000 f.Kr. Det er spekulert om byen kan ha bidratt til myten om Atlantis. Den er til n\xc3\xa5 den eldst kjente nedsukne byen i verden.'